钦定古今图书集成/明伦汇编/氏族典/第146卷 > 孙道登
## 钦定古今图书集成/明伦汇编/氏族典/第146卷 > 孙道登

按《魏书孙道登传》：“道登，彭城吕县人也。永安初，为萧
衍将韦休等所掳，面缚临刃，巡远村坞，命其招降乡
曲。道登厉声唱呼：‘但当努力，贼无所能’！贼遂屠戮之。
又荆州被围，行台宗灵恩遣使宗女等四人入城晓
喻，为贼将所获，执女等巡城，令其改辞。女等大言：‘天
军垂至，坚守莫降’。贼忿，各刳其腹，然后斩首。二州表”
其节义，道登等并赐五品郡、五等子爵，听子弟承袭。
遣使诣所在吊祭。